Српске божићне пјесме из Боке
Шеница је уродила, весело, весело!
Сваки класак стар жита, коледо, коледо!
А ђе који и два стара, весело, весело!
Који посла бјагнит' овце, коледо, коледо!
Сестра брату поручује, весело, весело:
»Дођи, Божо, дођи, брате, коледо, коледо!
Овце су се објагниле, весело, весело!
Свака овца по јагњицу, коледо, коледо!
А ђе која двие јагњице, весело, весело!«

Божић зове с оне стране:»Превезите ме!«
»А нијесу људи дома - у бадњаке су.«
»Ако нијесу људи дома, оно су жене.«
»Ма су жене пјандурице, опјаниће те,
Старе бабе кашљавице, закашљаће те,
А ђевојке ките беру да те заките
И да с тобом поиграју кола весело.
Кола играт', пјесме пјеват', и веселит' се.«

Божић зове сврх планине, оне високе:
»Веселите се, Срби браћо, вријеме ви је!
Налагајте крупна дрва, не цијепајте!
Сијеците суво месо, не мјерите!
Простирите шенич, сламу мјесто трпезе,
А по слами трпежњаке, свилом кићене!
А одаје и пекџере ловоричицом!
А иконе и столове маслиничицом!
Уточите рујна вина, рујна црвена!
И ракије лозоваче прве бокаре!
Ви, ђевојке и невјесте, кола играјте!
А ви, старо и нејако, бога молите!

Поручује Божићева мајка:
»О хришћани, моја браћо драга,
Тамо ћу ви послати Божића.

По Божићу три ките цвијећа:
Прва кита здравља и весеља.
Друга кита мира и погодбе,
Трећа кита вина и шенице.
Која кита здравља и весеља,
Метните је у двору вашему
Да сте у двору здраво и весело.
Која кита мира и погодбе,
Метните је у селу вашему
Да сте у селу мирни и погодни.
Која кита вина и шенице,
Метните је у пољу вашему
Да би рађе вино и шенице
И остали фрути свакојаки.«

Божићне песме
Црна Гора